pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ยินดีอียูปลดใบเหลืองประมงไอยูยูไทย พร้อมขอบคุณทุกฝ่าย ย้ำประมงไทยจะดีขึ้น
วันพุธที่ 9 มกราคม 2562
นายกฯ ยินดีอียูปลดใบเหลืองประมงไอยูยูไทย พร้อมขอบคุณทุกฝ่าย ย้ําประมงไทยจะดีขึ้น
นายกฯ ยินดีอียูปลดใบเหลืองประมงไอยูยูไทย พร้อมขอบคุณทุกฝ่าย ย้ําประมงไทยจะดีขึ้น
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ยินดีที่สหภาพยุโรป (อียู) ประกาศปลดใบเหลืองการทําประมงไอยูยู หรือการทําประมงที่ผิดกฎหมาย ขาดการรายงาน และไร้การควบคุม ของไทย ซึ่งถือเป็นเพียงประเทศเดียวที่ได้รับการพิจารณาในครั้งนี้ นับว่าเป็นข่าวดีอย่างมาก
"นายกฯ ขอบคุณอียูที่เห็นถึงความมุ่งมั่นตั้งใจจริงของประเทศไทยในการแก้ไขปัญหาการทําประมงไอยูยู นับตั้งแต่ที่ประเทศไทยได้ใบเหลืองเมื่อเดือนเมษายน 2558 ที่สําคัญต้องยกความดีให้ผู้อยู่เบื้องหลังความสําเร็จนี้ ทั้งชาวประมง ผู้ประกอบการ และหน่วยงานภาครัฐ ที่ได้ร่วมมือร่วมใจกันเสียสละ อดทน และทุ่มเทอย่างเต็มที่ เพื่อรักษาทรัพยากรธรรมชาติทางทะเลและปฏิบัติตามหลักสากล"
โฆษกประจําสํานักนายกรัฐมนตรีกล่าวว่า นายกรัฐมนตรีเน้นย้ําว่า ผู้ประกอบการประมงและชาวประมงพื้นบ้านคงเห็นถึงประโยชน์ที่ทุกคนได้ลงแรงกันมา และนับจากนี้สถานการณ์ประมงของไทยจะดีขึ้น ค้าขายได้มากขึ้น เพราะนานาประเทศมีความเชื่อมั่น ส่วนรัฐบาลยืนยันว่าจะยกระดับมาตรฐานการประมงไทยทุกด้านอย่างต่อเนื่อง เพื่อให้ไทยบรรลุการเป็นประเทศปลอดประมงไอยูยู หรือไอยูยูฟรี อย่างสมบูรณ์ต่อไป
...............................................
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีห่วงใยประชาชนในพื้นที่เสี่ยงอุทกภัย
วันศุกร์ที่ 18 สิงหาคม 2560
นายกรัฐมนตรีห่วงใยประชาชนในพื้นที่เสี่ยงอุทกภัย
นายกรัฐมนตรี สั่งการ หน่วยงานรัฐทุกหน่วยในพื้นที่ เตรียมพร้อมช่วยเหลือประชาชนที่ประสบอุทกภัย
ต่อจากนี้ไป ขอเชิญรับฟังไทยคู่ฟ้า ครับ
นายกรัฐมนตรีห่วงใยประชาชนในพื้นที่เสี่ยงอุทกภัย โดยได้สั่งการให้กรมชลประทาน จังหวัด องค์กรปกครองส่วนท้องถิ่นออกสํารวจความแข็งแรงของเขื่อน อ่างเก็บน้ํา ฝาย และพนังกั้นน้ําในความรับผิดชอบทุก 24 ชม. และแจ้งให้ประชาชนในพื้นที่ทราบเป็นระยะพร้อมกับข้อมูลระดับน้ํา เพื่อให้ทุกคนเกิดความมั่นใจและเตรียมพร้อมรับสถานการณ์ได้อย่างทันท่วงที สําหรับการช่วยเหลือผู้ประสบภัยนั้น รัฐบาลได้ดําเนินการแบบเฉพาะหน้าและยังออกมาตรการต่าง ๆ เช่น มาตรการภาษีเพื่อช่วยเหลือและฟื้นฟูผู้ประสบภัย โครงการสินเชื่อฟื้นฟู SMEs มาตรการลดหย่อนภาษี 1.5 เท่า เพื่อส่งเสริมการบริจาคช่วยเหลือผู้ประสบภัย รวมทั้งจ่ายเงินชดเชยแก่ญาติผู้เสียชีวิต ซ่อมแซมอาคารบ้านเรือนที่เสียหาย และฟื้นฟูพื้นที่การเกษตรอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท.1 ลงพื้นที่ติดตามสถานการณ์และให้กำลังใจประชาชนที่ประสบอุทกภัยจังหวัดนราธิวาส เน้นย้ำ “ทุกหน่วยงานพร้อมเคียงข้างพี่น้องประชาชน”
วันศุกร์ที่ 6 ธันวาคม 2562
มท.1 ลงพื้นที่ติดตามสถานการณ์และให้กําลังใจประชาชนที่ประสบอุทกภัยจังหวัดนราธิวาส เน้นย้ํา “ทุกหน่วยงานพร้อมเคียงข้างพี่น้องประชาชน”
มท.1 ลงพื้นที่ติดตามสถานการณ์และให้กําลังใจประชาชนที่ประสบอุทกภัยจังหวัดนราธิวาส เน้นย้ํา “ทุกหน่วยงานพร้อมเคียงข้างพี่น้องประชาชน”
วันนี้ (6 ธ.ค.62) เวลา 13.30 น. ที่ชุมชนริมแม่น้ําสุไหงโก-ลก อ.สุไหงโก-ลก จ.นราธิวาส พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายฉัตรชัย พรหมเลิศ ปลัดกระทรวงมหาดไทย พลเรือตรี สมเกียรติ ผลประยูร เลขาธิการ ศอ.บต. พลโท พรศักดิ์ พูลสวัสดิ์ แม่ทัพภาค 4 นายเอกรัฐ หลีเส็น ผู้ว่าราชการจังหวัดนราธิวาส และผู้บริหารระดับสูงกระทรวงมหาดไทย ลงพื้นที่ติดตามสถานการณ์อุทกภัย และมอบถุงยังชีพให้ประชาชนผู้ได้รับผลกระทบ
จากนั้นในเวลา 14.30 น. พลเอก อนุพงษ์ เผ่าจินดา และคณะ เดินทางลงพื้นที่ ณ อาคารสวนรื่นอรุณ เทศบาลเมืองสุไหงโก-ลก เพื่อพบปะ เยี่ยมเยียนให้กําลังใจ และมอบถุงยังชีพให้ประชาชนผู้ได้รับผลกระทบ
พลเอก อนุพงษ์ เผ่าจินดา กล่าวว่า นายรัฐมนตรีได้มอบหมายให้กระทรวงมหาดไทยและฝากมาให้กําลังใจพี่น้องประชาชนในวันนี้ และฝากถึงพระราชกระแสรับสั่งของพระบาทสมเด็จพระเจ้าอยู่หัว ที่ให้หน่วยงานต่าง ๆ เร่งช่วยเหลือประชาชนให้กลับคืนสู่สภาวะปกติอย่างเร็วที่สุด ทั้งนี้ ได้พระราชทานโรงครัวพระราชทานมาเพื่อบรรเทาความเดือดร้อนของพี่น้องประชาชน นับเป็นพระมหากรุณาธิคุณอย่างหาที่สุดมิได้ ซึ่งกระทรวงมหาดไทยจะเร่งให้ความช่วยเหลือ และหากพี่น้องประชาชนมีความเดือดร้อนให้แจ้งความต้องการผ่านไปยังผู้ว่าราชการจังหวัด นายอําเภอ นายกองค์การบริหารส่วนจังหวัด นายกเทศมนตรี และเจ้าหน้าที่ในระดับพื้นที่ได้ทุกคน ท้ายนี้ ขอให้กําลังใจพี่น้องประชาชนที่ประสบอุทกภัยทุกคนให้มีกําลังใจเข้มแข็ง ทุกหน่วยงานพร้อมเคียงข้างทุกท่าน
ด้าน นายปรีชา นวลน้อย นายอําเภอสุไหงโก-ลก กล่าวว่า สถานการณ์อุทกภัยและคลื่นลมแรงในพื้นที่จังหวัดนราธิวาส เกิดฝนตกหนัก น้ําล้นตลิ่ง และน้ําท่วมขัง ตั้งแต่เมื่อวันที่ 30 พฤศจิกายน 2562 จนถึงปัจจุบัน ครอบคลุมพื้นที่ 13 อําเภอ 69 ตําบล 439 หมู่บ้าน มีการอพยพประชาชนในพื้นที่อําเภอสุไหงโก-ลกที่ประสบภัยในพื้นที่เขตชุมชนไปอยู่ที่โรงเรียนเทศบาล 4 รวม 170 คน 40 ครัวเรือน มีเส้นทางคมนาคมได้รับผลกระทบจํานวน 12 เส้นทาง ในขณะนี้ยังไม่มีผู้บาดเจ็บและเสียชีวิต ด้านการให้ความช่วยเหลือ ศูนย์บัญชาการเหตุการณ์จังหวัดนราธิวาสได้บูรณาการหน่วยงาน ประกอบด้วย มูลนิธิอาสาเพื่อนพึ่ง (ภาฯ) ยามยาก สภากาชาดไทย ฝ่ายปกครอง หน่วยทหารในพื้นที่ องค์กรปกครองส่วนท้องถิ่น อปพร. ศูนย์ป้องกันและบรรเทาสาธารณภัยเขต เข้าให้ความช่วยเหลือผู้ประสบภัย โดยได้ให้การสนับสนุนเรือท้องแบน เสื้อชูชีพ กระสอบทราย น้ําดื่ม และถุงยังชีพ ตลอดจนติดตั้งเครื่องสูบน้ํา เพื่อเร่งระบายน้ําลงคลองยะกัง ซึ่งเป็นคลองที่รองรับน้ําในพื้นที่ของอําเภอระแงะ อําเภอบาเจาะ และอําเภอเมืองนราธิวาส ก่อนจะไหลลงสู่ทะเล ในส่วนการติดตามสถานการณ์น้ําขณะนี้ระดับน้ํามีแนวโน้มลดลง โดยยังคงมีน้ําท่วมขังในพื้นที่ 13 อําเภอ และในพื้นที่ฝนเริ่มหยุดตกแล้ว.
กองสารนิเทศ สป.มท.
ครั้งที่ 208/2562 วันที่ 6 ธ.ค. 2562
รัฐบาลไทย-ข่าวทำเนียบรัฐบาล-สธ. แนะผู้ปกครองเตรียมสุขภาพเด็กให้แข็งแรงร่วมงานวันเด็ก
วันพฤหัสบดีที่ 10 มกราคม 2562
สธ. แนะผู้ปกครองเตรียมสุขภาพเด็กให้แข็งแรงร่วมงานวันเด็ก
กระทรวงสาธารณสุข แนะผู้ปกครองเตรียมสุขภาพลูกให้แข็งแรงพร้อมร่วมกิจกรรมวันเด็ก เตรียมน้ําดื่ม  รับประทานอาหารสะอาด ล้างมือหลังเล่นของเล่นร่วมกัน ติดป้ายชื่อและเบอร์โทรติดต่อผู้ปกครองหากเด็กพลัดหลง
กระทรวงสาธารณสุข แนะผู้ปกครองเตรียมสุขภาพลูกให้แข็งแรงพร้อมร่วมกิจกรรมวันเด็ก เตรียมน้ําดื่ม รับประทานอาหารสะอาด ล้างมือหลังเล่นของเล่นร่วมกัน ติดป้ายชื่อและเบอร์โทรติดต่อผู้ปกครองหากเด็กพลัดหลง
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่าวันเด็กปี 2562 นี้ นายกรัฐมนตรี ได้มอบคําขวัญว่า “เด็ก เยาวชน จิตอาสา ร่วมพัฒนาชาติ” มุ่งหวังให้เด็กและเยาวชนไทยทุกคนน้อมนําแนวทางจิตอาสาพระราชทานของสมเด็จพระเจ้าอยู่หัวมาสืบสานต่อยอดพระราชปณิทานของพระองค์ในการเป็นผู้ให้ มีจิตใจโอบอ้อมอารี อุทิศตนเพื่อส่วนรวม โดยในวันนี้ หน่วยงาน องค์กรต่าง ๆ ได้จัดเพื่อเด็กและเยาวชนเป็นจํานวนมากจึงขอให้ผู้ปกครองเตรียมสุขภาพของบุตรหลานให้แข็งแรง หากเป็นไข้หวัดไม่ควรไปร่วมกิจกรรมเพราะอาจแพร่เชื้อไปสู่เด็กคนอื่น ๆ ขอให้ล้างมือเด็กบ่อย ๆ โดยเฉพาะหลังจากจับของเล่น ก่อนหยิบจับขนม ก่อนอาหารรับประทาน เลือกอาหารที่สะอาด ปรุงสุกใหม่ จากร้านที่ถูกสุขลักษณะ ขนมควรมีวันเวลาที่ผลิตแสดงไว้ชัดเจน และยึดหลัก“กินร้อนช้อนกลางล้างมือ” ป้องกันโรคระบบทางเดินอาหารและระบบทางเดินหายใจ
นอกจากนี้ ผู้ปกครองควรจัดทําป้ายชื่อของเด็กและเบอร์โทรศัพท์ติดต่อผู้ปกครองติดตัวเด็กไว้ ให้สามารถติดต่อได้หากเกิดการพลัดหลง รวมถึงระมัดระวังการเล่นลูกโป่งอัดไฮโดรเจนซึ่งเป็นแก๊สที่ไวต่อประกายไฟ อาจเกิดอันตราย หากลูกโป่งแตกควรเก็บเศษทิ้งเพื่อป้องกันเด็กหยิบมาอมหรือกัดเล่น อาจลื่นเข้าไปในลําคออุดกั้นทางเดินหายใจได้
ทั้งนี้ ข้อมูลสํานักระบาดวิทยา ในปี 2561 มีเด็กอายุ 1 ถึง 5 ปีป่วยเป็นไข้หวัด และเข้ารับการรักษา จํานวน 45,040 ราย คิดเป็นร้อยละ 25.11 ของจํานวนผู้ป่วยทั้งหมด และมีเด็กในกลุ่มอายุเดียวกันป่วยเป็นโรคอุจจาระร่วงจํานวน 221,920 ราย คิดเป็นร้อยละ 18.61 ของจํานวนผู้ป่วยทั้งหมด
************************************ มกราคม 2562
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 14 มิถุนายน 2563 [กระทรวงสาธารณสุข]
วันอาทิตย์ที่ 14 มิถุนายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 มิถุนายน 2563
รายงานข่าวกรณีโรคติดเชื้อไวรัสโคโรนา 2019(COVID-19)
ประจําวันที่ 14 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นนักศึกษาชาวไทย เพศหญิง อายุ 25 ปี เดินทางกลับจากประเทศสหรัฐอเมริกา และเข้ารับการเฝ้าระวังในสถานที่รัฐจัดให้ไม่มีผู้ป่วยกลับบ้าน ยอดผู้ป่วยกลับบ้าน สะสม 2,987 ราย หรือคิดเป็นร้อยละ 95.28 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 90 ราย หรือร้อยละ 2.87 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,135 ราย
ขณะนี้สถานการณ์การติดเชื้อโควิด 19 ไม่พบผู้ติดเชื้อภายในประเทศ เป็นเวลา 20 วันแล้ว โดยผู้ติดเชื้อยังคงเป็นผู้เดินทางกลับจากต่างประเทศ และยังมีคนไทยจากต่างประเทศทยอยกลับเข้ามาอย่างต่อเนื่องโดยหน่วยงานที่เกี่ยวข้องมีการกําหนดจํานวนผู้ที่เดินทางเข้าประเทศอย่างจํากัดและเหมาะสม เพื่อให้สามารถบริหารจัดการสถานที่เฝ้าระวังกักตัวและการดูแลของบุคลากรทางการแพทย์ให้เป็นไปอย่างมีประสิทธิภาพ อย่างไรก็ตามกระทรวงสาธารณสุข
ขอย้ําเตือนประชาชน ไม่ควรประมาท โดยเฉพาะเมื่อรัฐบาลมีการผ่อนปรนมากขึ้นจนเกือบเข้าสู่สถานการณ์ปกติ อาจทําให้มีความเสี่ยงในการรับและแพร่เชื้อหากไปในพื้นที่แออัดและมีคนจํานวนมาก ขอให้ยังคงเข้มการปฏิบัติตามคําแนะนําอย่างเคร่งครัด โดยเฉพาะมาตรการป้องกันส่วนบุคคล เว้นระยะห่าง 1-2 เมตร
สวมหน้ากากผ้า/หน้ากากอนามัย ไม่ใส่เฟซชิลด์โดยไม่สวมหน้ากาก ล้างมือบ่อย ๆ หลีกเลี่ยงการสัมผัสใกล้ชิดกับผู้อื่น หลีกเลี่ยงการพบปะหรือการชุมนุมกันเป็นกลุ่มก้อน จํากัดเวลาในการอยู่สถานที่ใดสถานที่หนึ่ง และออกจากบ้านเท่าที่จําเป็น เพื่อป้องกันตนเองและคนรอบข้าง
สําหรับกรณีกรุงปักกิ่งนับเป็นบทเรียนที่น่าสนใจ จากการที่พบผู้ป่วยโควิด 19 รายใหม่จํานวน 36 ราย ที่ส่วนใหญ่เกี่ยวข้องกับตลาดค้าส่งอาหารสดนั้น เป็นข้อสังเกตว่าถึงแม้จะไม่มีรายงานการแพร่ระบาดมาเป็นเวลานาน แต่อาจมีการแพร่เชื้อเกิดขึ้นใหม่ได้ตลอด ส่วนการพบวัตถุดิบหรืออาหารดิบมีการปนเปื้อนของเชื้อไวรัสก่อโรคโควิด 19 นั้นต้องรอการตรวจสอบเพิ่มเติม ดังนั้น นอกจากการเข้มมาตรการป้องกันส่วนบุคคลแล้ว หากไปตลาดสด ประชาชนควรระมัดระวังการรับเชื้อ โดยวางแผนการจับจ่ายซื้อของ เลือกร้านและวัตถุดิบที่สะอาด ปลอดภัย ได้มาตรฐาน ภายหลังการสัมผัสวัตถุดิบควรรีบล้างมือด้วยน้ําและสบู่ รีบซื้อและรีบกลับบ้านทําความสะอาดร่างกาย ล้างมือก่อนปรุงอาหาร ทําความสะอาดวัตถุดิบที่จะนํามาประกอบอาหาร และทานอาหารที่ปรงสุกด้วยความร้อนอยู่เสมอ
*********************************
14 มิถุนายน 2563
รัฐบาลไทย-ข่าวทำเนียบรัฐบาล-อสม. เปิดยุทธการเว้นระยะห่างทางสังคมในครัวเรือน
วันพฤหัสบดีที่ 9 เมษายน 2563
อสม. เปิดยุทธการเว้นระยะห่างทางสังคมในครัวเรือน
กรมสนับสนุนบริการสุขภาพ เผยอสม.เคาะประตูให้ความรู้การป้องกันโรคโควิด-19 แล้วกว่า 9 ล้านครัวเรือน เร่งให้ความรู้ทุกครัวเรือน เว้นระยะห่างทางสังคม ลดสัมผัสในครัวเรือน ไม่ใกล้ชิดผู้สูงอายุ ตั้งเป้าคนไทยร่วมมือกันเว้นระยะห่างทางสังคมให้ได้ร้อยละ 80
กรมสนับสนุนบริการสุขภาพ เผยอสม.เคาะประตูให้ความรู้การป้องกันโรคโควิด-19 แล้วกว่า 9 ล้านครัวเรือน เร่งให้ความรู้ทุกครัวเรือน เว้นระยะห่างทางสังคม ลดสัมผัสในครัวเรือน ไม่ใกล้ชิดผู้สูงอายุ ตั้งเป้าคนไทยร่วมมือกันเว้นระยะห่างทางสังคมให้ได้ร้อยละ 80 ลดการพบผู้ป่วยรายใหม่ให้สําเร็จตามแผนที่ตั้งไว้
บ่ายวันนี้ (9 เมษายน 2563) นายแพทย์ภานุวัฒน์ ปานเกตุ รองอธิบดีกรมสนับสนุนบริการสุขภาพ (สบส.) กล่าวว่า กรมสนับสนุนบริการสุขภาพ ได้ให้อาสาสมัครสาธารณสุขประจําหมู่บ้าน หรือ อสม. บุกเคาะประตูบ้านทุกครัวเรือน เน้นย้ําความสําคัญมาตรการการเว้นระยะห่างทางสังคม หรือ Social Distancing ซึ่งต้องเริ่มจากในบ้าน เว้นระยะห่างระหว่างบุคคลให้ได้ 1-2 เมตร โดยเฉพาะผู้สูงอายุซึ่งเป็นกลุ่มเสี่ยงต่อการติดเชื้อจากวัยทํางานที่ยังต้องเดินทางไปทํางานหรือไปในชุมชน และในกลุ่มผู้ถูกกักกันเฝ้าระวังติดตามอาการที่บ้าน โดยผลการสํารวจของกระทรวงสาธารณสุขและสํานักงานสถิติแห่งชาติ กระทรวงดิจิทัลเพื่อเศรษฐกิจและสังคม เมื่อวันที่ 2 เมษายนที่ผ่านมา พบว่า ประชาชนร้อยละ 62.2 ให้ความร่วมมือเว้นระยะห่างทางสังคมแล้ว แต่เป้าหมายของเราต้องการให้ประชาชนมีส่วนร่วมในมาตรการเว้นระยะห่างทางสังคมให้ได้ถึงร้อยละ 80 เพื่อลดอัตราการพบผู้ป่วยใหม่ให้ได้รวดเร็วตามเป้าหมายที่ต้องการ
นายแพทย์ภานุวัฒน์กล่าวต่อว่า ขณะนี้ อสม.เคาะประตูบ้านให้ความรู้แล้วกว่า 9 ล้านครัวเรือน และให้ อสม. เป็นต้นแบบการเว้นระยะห่างทางสังคม สวมหน้ากากผ้า และจะเข้มข้นให้เร่งรณรงค์ให้เกิดการมีส่วนร่วมในทุกครัวเรือน ร่วมกับองค์กรปกครองส่วนท้องถิ่นสร้างมาตรการเว้นระยะห่างทางสังคมในชุมชน อาทิ จัดระเบียบในตลาดสด ตลาดนัด ให้เว้นระยะห่างในการยืนซื้อของ รถเร่ขายอาหาร ร้านค้า ร้านขายอาหารในชุมชน และงานศพ ให้เสิร์ฟอาหารจานเดียว เว้นระยะห่างที่นั่ง และร่วมทีมตั้งด่านชุมชน ให้ความรู้และคัดกรองตามมาตรการสังคม โดยใช้สื่อชุมชนให้ความรู้ อาทิ หอกระจายข่าว เสียงตามสาย รถประชาสัมพันธ์เคลื่อนที่ เช่น รถสามล้อ รถซาเล้ง รถแห่เคลื่อนที่ รถแห่เครื่องเสียง รถจักรยานยนต์ประชาสัมพันธ์ฯลฯ เวทีประชุมในชุมชน สื่อโซเชียลต่าง ๆ
“มั่นใจว่าหากประชาชนทุกครัวเรือนร่วมมือร่วมใจกันปฏิบัติตามมาตรการการเว้นระยะห่างทางสังคมได้ตามเป้าหมายร้อยละ 80 เราจะลดจํานวนผู้ป่วยรายใหม่ได้อย่างแน่นอน โดยมีเครือข่าย อสม. ที่เข้มแข็งกว่า 1,040,000 คน เข้าถึงทุกครัวเรือน เห็นได้จากความสําเร็จที่ผ่านมาของ อสม. ในการเคาะประตูบ้านสํารวจประชาชนที่เดินทางกลับมาจากกรุงเทพฯ สู่ภูมิลําเนา และผู้ที่เดินทางกลับจากต่างประเทศ เพื่อให้ร่วมมือในการกักตัว หยุดเชื้อ เพื่อชาติมาแล้ว” นายแพทย์ภานุวัฒน์กล่าว
************************************ 9 เมษายน 2563
รัฐบาลไทย-ข่าวทำเนียบรัฐบาล-กระทรวงยุติธรรม จัดบรรยายขยายผลใน หัวข้อ “สถาบันพระมหากษัตริย์กับประเทศไทย” หลักสูตรจิตอาสา ๙๐๔ “หลักสูตรหลักประจำ” รุ่นที่ ๓/๖๒ “เป็นเบ้า เป็น แม่พิมพ์”
วันพุธที่ 31 กรกฎาคม 2562
กระทรวงยุติธรรม จัดบรรยายขยายผลใน หัวข้อ “สถาบันพระมหากษัตริย์กับประเทศไทย” หลักสูตรจิตอาสา ๙๐๔ “หลักสูตรหลักประจํา” รุ่นที่ ๓/๖๒ “เป็นเบ้า เป็น แม่พิมพ์”
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานพิธีเปิดการบรรยายขยายผล หัวข้อ “สถาบันพระมหากษัตริย์กับประเทศไทย”
หลักสูตรจิตอาสา ๙๐๔ “หลักสูตรหลักประจํา” รุ่นที่ ๓/๖๒ “เป็นเบ้า เป็น แม่พิมพ์”
ในวันพุธที่ ๓๑ กรกฎาคม ๒๕๖๒ เวลา ๑๓.๐๐ น.
ณ วิทยาลัยกิจการยุติธรรม
สํานักงานกิจการยุติธรรมอาคารรัฐประศาสนภักดี
ศูนย์ราชการเฉลิมพระเกียรติฯกรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานพิธีเปิดการบรรยายขยายผล หัวข้อ “สถาบันพระมหากษัตริย์กับประเทศไทย”
หลักสูตรจิตอาสา ๙๐๔ “หลักสูตรหลักประจํา” รุ่นที่ ๓/๖๒ “เป็นเบ้า เป็น แม่พิมพ์”
โดยวิทยากรจิตอาสา ๙๐๔ วปร. สังกัดกระทรวงยุติธรรม
กลุ่มเป้าหมายเป็นข้าราชการและบุคลากรสังกัดสํานักงานรัฐมนตรีและสํานักงานปลัดกระทรวงยุติธรรม
เข้ารับฟังการบรรยาย ผลการปฏิบัติผู้เข้ารับฟังการบรรยายได้รับทราบถึงประวัติศาสตร์ชาติไทย
และบทบาทของสถาบันพระมหากษัตริย์ที่ทํานุบํารุงและปกปักษ์รักษาผืนแผ่นดินไทยให้คงอยู่ถึงปัจจุบัน
ทั้งนี้ ผู้เข้ารับฟังการบรรยายมีความรู้สึกซาบซึ้ง
ในพระมหากรุณาธิคุณของสถาบันพระมหากษัตริย์ไทย และพร้อมที่จะประพฤติปฏิบัติตนในการปฏิบัติหน้าที่ราชการ
และบําเพ็ญสาธารณประโยชน์เพื่อช่วยเหลือสังคม ต่อไป
รัฐบาลไทย-ข่าวทำเนียบรัฐบาล-สมอ. เปิดรับฟังความคิดเห็น หลังกำหนดให้ Power Bank เป็นมาตรฐานบังคับ
วันศุกร์ที่ 15 ธันวาคม 2560
สมอ. เปิดรับฟังความคิดเห็น หลังกําหนดให้ Power Bank เป็นมาตรฐานบังคับ
สมอ. เปิดรับฟังความคิดเห็นของกลุ่มผู้มีส่วนได้ส่วนเสียหรือผู้มีประโยชน์เกี่ยวข้องกับมาตรฐานผลิตภัณฑ์อุตสาหกรรมแบตเตอรี่สํารองไฟฟ้าสําหรับการใช้งานแบบพกพา ก่อนตราพระราชกฤษฎีกาบังคับใช้ต่อไป
นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ปัจจุบันมีการใช้งานสมาร์ทโฟน และแท็บแล็ตเป็นจํานวนมาก จึงมีการนํา Power Bank ซึ่งเป็นอุปกรณ์จ่ายไฟสํารองที่สามารถทําให้การใช้งานอุปกรณ์ต่าง ๆ ได้อย่างต่อเนื่องทุกที่ทุกเวลามาใช้อย่างแพร่หลาย ที่ผ่านมาพบว่ามีการใช้ Power Bank แล้วเกิดการระเบิด ทําให้เกิดอันตรายต่อผู้ใช้งานอยู่บ่อยครั้ง ดังนั้น เพื่อเป็นการคุ้มครองความปลอดภัยและป้องกันความเสียหายที่จะเกิดแก่ประชาชน สมอ. จึงได้จัดทํามาตรฐาน Power Bank และจะบังคับใช้มาตรฐานผลิตภัณฑ์อุตสาหกรรมแบตเตอรี่สํารองไฟฟ้าสําหรับการใช้งานแบบพกพา – คุณลักษณะที่ต้องการด้านความปลอดภัย มาตรฐานเลขที่ มอก.2879 – 25XX
มาตรฐานดังกล่าวได้กําหนดให้มีการทดสอบต้องเป็นไปตาม มอก.2217 มาตรฐานผลิตภัณฑ์อุตสาหกรรมเซลล์และแบตเตอรี่ทุติยภูมิที่มีอิเล็กโทรไลต์ แอลคาไลน์ หรืออิเล็กโทรไลต์อื่นที่ไม่ใช่กรดสําหรับการใช้งานแบบพกพา เฉพาะด้านความปลอดภัย และ มอก.1561 มาตรฐานผลิตภัณฑ์อุตสาหกรรมบริภัณฑ์เทคโนโลยีสารสนเทศ – ความปลอดภัย เล่ม 1 คุณลักษณะที่ต้องการทั่วไป นอกจากนี้ ผู้ผลิต ผู้ทํา ผู้นําเข้าจะต้องแนบคู่มือข้อแนะนําการใช้งานมากับผลิตภัณฑ์ รวมถึงแสดงรายละเอียดคุณสมบัติของผลิตภัณฑ์ เช่น ชื่อผู้ทําหรือผู้จัดจําหน่าย แรงดันไฟฟ้า ความจุไฟฟ้าที่กําหนด
เลขาธิการ สมอ. กล่าวเพิ่มเติมว่า เพื่อไม่ให้เกิดผลกระทบก่อนการบังคับใช้ กฎหมายกําหนดให้ สมอ. ต้องรับฟังความคิดเห็นกับผู้ที่เกี่ยวข้อง ซึ่งปัจจุบันอยู่ระหว่างการรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้อง ดังนั้น ผู้ใดประสงค์จะแสดงความคิดเห็นสามารถเสนอข้อคิดเห็นพร้อมทั้งเหตุผล โดยระบุชื่อ ที่อยู่ ส่งถึง สมอ. ได้ตั้งแต่บัดนี้ จนถึงวันที่ 16 ธันวาคม 2560 และสามารถดูรายละเอียดการกําหนดมาตรฐาน ได้ที่ www.tisi.go.th ในหัวข้อมาตรฐานบังคับ หรือติดต่อที่กองกฎหมาย สมอ. โทรศัพท์ 0 2202 3522 ทั้งนี้ ผู้ประกอบการและผู้ที่เกี่ยวข้องสามารถติดตามความเคลื่อนไหวด้านการมาตรฐานได้ที่ www.facebook.com/tisiofficial
รัฐบาลไทย-ข่าวทำเนียบรัฐบาล-SME D Bank จัดอบรมออนไลน์ ฟรี เพิ่มช่องทางขายยอดปังด้วย ‘LINE OA’ [กระทรวงการคลัง]
วันพุธที่ 29 เมษายน 2563
SME D Bank จัดอบรมออนไลน์ ฟรี เพิ่มช่องทางขายยอดปังด้วย ‘LINE OA’ [กระทรวงการคลัง]
SME D Bank จัดอบรมออนไลน์ ฟรี เพิ่มช่องทางขายยอดปังด้วย ‘LINE OA’
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดสัมมนาเชิงปฏิบัติการผ่านออนไลน์ หัวข้อ “รวยง่าย ขายคล่อง ยอดปัง ด้วย LINE OA” สิทธิพิเศษเฉพาะลูกค้า ธพว. และผู้ประกอบการที่สนใจ เพื่อยกระดับและเรียนรู้การเปิดร้านขายสินค้าบนตลาดออนไลน์ผ่านแพลตฟอร์ม LINE OA (LINE Official Account) รับโลกยุคดิจิทัลไร้พรมแดน แบบตรงจุดโดนใจผู้บริโภคง่ายๆ ได้อย่างรวดเร็ว
โดยวิทยากร คุณปรีดี โรจน์ภิญโญ Line Certified Coach 2 ปีซ้อน และผู้เชี่ยวชาญการโฆษณาบน Line จะมาแนะนําพร้อม Workshop การใช้งาน LINE OA เช่น สิ่งที่ต้องเรียนรู้ ฟีเจอร์ใหม่ และบริการทั้งหมดของ LINE OA รวมถึงสมัครใช้งานได้ทันที เป็นต้น พบการเวิร์คช้อปออนไลน์ได้ในวันพฤหัสบดีที่ 14 พฤษภาคม 2563 เวลา 13.00-15.00 น. ผู้สนใจลงทะเบียนร่วมเวิร์คช็อปออนไลน์ได้ฟรี เพียงสแกน QR Line ในโปสเตอร์ประชาสัมพันธ์ ด่วนจํานวนจํากัด สอบถามเพิ่มเติม โทร.1357
รัฐบาลไทย-ข่าวทำเนียบรัฐบาล-สธ. แนะประชาชนดูแลสุขภาพ ป้องกัน 6 โรคที่ติดต่อทางเดินอาหารและน้ำ ในพื้นที่ภัยแล้ง
วันจันทร์ที่ 29 กรกฎาคม 2562
สธ. แนะประชาชนดูแลสุขภาพ ป้องกัน 6 โรคที่ติดต่อทางเดินอาหารและน้ํา ในพื้นที่ภัยแล้ง
กระทรวงสาธารณสุข เฝ้าระวัง 6 โรคติดต่อทางเดินอาหารและน้ําที่พบบ่อยในพื้นที่ประสบภัยแล้ง อาจขาดแคลนน้ําดื่มน้ําใช้ที่สะอาด ให้เจ้าหน้าที่สาธารณสุขและอสม. แนะนําประชาชนในการป้องกันโรค ยึดหลัก “กินร้อน ช้อนกลาง ล้างมือ”
กระทรวงสาธารณสุข เฝ้าระวัง 6 โรคติดต่อทางเดินอาหารและน้ําที่พบบ่อยในพื้นที่ประสบภัยแล้ง อาจขาดแคลนน้ําดื่มน้ําใช้ที่สะอาด ให้เจ้าหน้าที่สาธารณสุขและอสม. แนะนําประชาชนในการป้องกันโรค ยึดหลัก “กินร้อน ช้อนกลาง ล้างมือ” หากท้องเสีย อาการไม่ดีขึ้น ควรรีบไปพบแพทย์
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้สัมภาษณ์ว่า รัฐบาลมีความห่วงใยประชาชน ในพื้นที่ภาคเหนือและภาคตะวันออกเฉียงเหนือที่ประสบภัยแล้งจากฝนทิ้งช่วง ซึ่งสภาพอากาศร้อน แล้ง อาจทําให้เกิดโรคติดต่อระบบทางเดินอาหาร เช่น โรคอุจจาระร่วง โรคอาหารเป็นพิษ ได้ให้กรมควบคุมโรค เปิดศูนย์ปฏิบัติการภาวะฉุกเฉิน (EOC) เพื่อติดตามสถานการณ์ภัยแล้งและผลกระทบต่อสุขภาพ และให้สํานักงานสาธารณสุขจังหวัดเฝ้าระวังสถานการณ์โรคอย่างใกล้ชิด รวมทั้งให้เจ้าหน้าที่สาธารณสุขและอาสาสมัครสาธารณสุขประจําหมู่บ้าน ให้คําแนะนําประชาชนในการป้องกันโรค หากมีอาการท้องเสีย อาการไม่ดีขึ้น ควรรีบ
ไปพบแพทย์
นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่ากรมควบคุมโรค ได้ให้สํานักงานป้องกันควบคุมโรคทั้ง 12 แห่งทั่วประเทศ เฝ้าระวังและเตรียมความพร้อมปฏิบัติงานร่วมกับสํานักงานสาธารณสุขในพื้นที่รับผิดชอบ หากพบกลุ่มก้อนการระบาดของโรคติดต่อที่สัมพันธ์กับภัยแล้ง ให้ลงพื้นที่ดําเนินการสอบสวนและควบคุมโรคทันที สื่อสารความเสี่ยงให้ประชาชนในพื้นที่ได้รับผลกระทบจากภัยแล้ง ในการป้องกันตนเองจากการเจ็บป่วยด้วยโรคติดต่อที่มีอาหารและน้ําเป็นสื่อ โดยรับประทานอาหารปรุงสุกใหม่ ร้อน ปฏิบัติตามหลักสุขอนามัย ยึดหลัก “กินร้อน ช้อนกลาง ล้างมือ” กินอาหารที่ปรุงสุกใหม่ๆ ใช้ช้อนกลางเมื่อกินอาหารร่วมกันหมั่นล้างมือให้สะอาดทุกครั้งก่อนกินอาหาร และหลังการขับถ่าย หากมีอาการท้องเสีย ดูแลเบื้องต้นโดยการจิบน้ําผสมสารละลายเกลือแร่ (ORS) บ่อยๆ เพื่อป้องกันการขาดน้ํา หากอาการไม่ดีขึ้น รับประทานอาหารไม่ได้ กระหายน้ํามากกว่าปกติ หรืออุจจาระเป็นมูกปนเลือด ควรรีบไปพบแพทย์ทันทีประชาชนสามารถสอบถามข้อมูลเพิ่มเติมได้ที่สายด่วนกรมควบคุมโรค โทร. 1422
ทั้งนี้ สํานักระบาดวิทยา รายงานตั้งแต่ต้นปี 2562 พบผู้ป่วยโรคระบบทางเดินอาหาร 6 โรคสําคัญ ได้แก่ โรคอุจจาระร่วง 575,112 ราย โรคอาหารเป็นพิษ 59,360 รายโรคบิด 432 รายอหิวาตกโรค 9 ราย ไข้ไทฟอยด์หรือไข้รากสาดน้อย 560 ราย ไวรัสตับอักเสบเอ 224 ราย
*************************************** 29 กรกฎาคม 2562
รัฐบาลไทย-ข่าวทำเนียบรัฐบาล-นายกรัฐมนตรีมอบเงินช่วยเหลืออุทกภัยแก่สาธารณรัฐแห่งสหภาพเมียนมา
วันจันทร์ที่ 6 สิงหาคม 2561
นายกรัฐมนตรีมอบเงินช่วยเหลืออุทกภัยแก่สาธารณรัฐแห่งสหภาพเมียนมา
นายกรัฐมนตรีมอบเงินช่วยเหลืออุทกภัยแก่สาธารณรัฐแห่งสหภาพเมียนมา
วันนี้ (จันทร์ 6 ส.ค. 61) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี มอบสารแสดงความเสียใจและเงินช่วยเหลือแก่ อู-มโย-มยินตาน (U Myo Myint Than) เอกอัครราชทูตสาธารณรัฐแห่งสหภาพเมียนมาประจําประเทศไทย เพื่อช่วยเหลือเหตุอุทกภัยในหลายพื้นที่ของสาธารณรัฐแห่งสหภาพเมียนมา
นายกรัฐมนตรีกล่าวในนามประชาชนและรัฐบาลไทย แสดงความเสียใจต่อสถานการณ์อุทกภัยในหลายพื้นที่ของเมียนมา เบื้องต้นไทยจะมอบเงินช่วยเหลือจํานวน 3 ล้านบาทผ่านกระทรวงการต่างประเทศ และจะได้มีการหารือในการประชุมคณะรัฐมนตรี เพื่อพิจารณาแนวทางการให้ความช่วยเหลือต่อไป ทั้งนี้ เอกอัครราชทูตสาธารณรัฐแห่งสหภาพเมียนมาประจําประเทศไทย แสดงความซาบซึ้งต่อไมตรีจิตของประชาชนและรัฐบาลไทย สําหรับเหตุอุทกภัยขณะนี้ เป็นผลมาจากปริมาณน้ําจํานวนมากที่เกิดจากฝนที่ตกอย่างหนัก ทําให้แม่น้ําหลายสายเอ่อล้นและเข้าท่วมบ้านเรือนประชาชน ต้องมีการอพยพประชาชนหลายแสนคนและพื้นที่เกษตรหลายแสนไร่ถูกน้ําท่วมเสียหาย โดยเฉพาะในพื้นที่ภาคตะนาวศรี รัฐกะเหรี่ยง รัฐมอญ และภาคพะโคความช่วยเหลือของไทยในครั้งนี้สะท้อนให้เห็นถึงระดับความสัมพันธ์ที่แนบแน่นระหว่างสองประเทศและความร่วมมือระหว่างไทยและเมียนมาที่อยู่เคียงข้างกันเสมอ
รัฐบาลไทย-ข่าวทำเนียบรัฐบาล-แนวทางการใช้บริการรถไฟฟ้าเพื่อป้องกันโควิด-19
วันศุกร์ที่ 22 พฤษภาคม 2563
แนวทางการใช้บริการรถไฟฟ้าเพื่อป้องกันโควิด-19
แนวทางง่ายๆ มีอะไรบ้าง
ใช้มาตรการรักษาระยะห่าง ลดความเสี่ยงติดเชื้อไวรัสฯ
รัฐบาลไทย-ข่าวทำเนียบรัฐบาล-ม.ล.ปนัดดา ตรวจเยี่ยมและบรรยายพิเศษแก่เยาวชน  สถานพินิจและคุ้มครองเด็กและเยาวชนจังหวัดสุพรรณบุรี
วันอังคารที่ 24 กรกฎาคม 2561
ม.ล.ปนัดดา ตรวจเยี่ยมและบรรยายพิเศษแก่เยาวชน  สถานพินิจและคุ้มครองเด็กและเยาวชนจังหวัดสุพรรณบุรี
ม.ล.ปนัดดา ตรวจเยี่ยมและบรรยายพิเศษแก่เยาวชน สถานพินิจและคุ้มครองเด็กและเยาวชนจังหวัดสุพรรณบุรี
เมื่อวันจันทร์ที่ ๒๓ กรกฎาคม ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม และพบปะกับผู้บริหาร ข้าราชการ พนักงานราชการ ครูอาจารย์ นักสังคมสงเคราะห์
ฝ่ายปกครอง บุคลากรในสังกัด พร้อมทั้งปฏิบัติหน้าที่บรรยายพิเศษ เรื่อง 'การเป็นคนไทยที่ดี
ตามรอยพระยุคลบาท และหน้าที่ความรับผิดชอบของประชาชนชาวไทย'
แก่เยาวชนของสถานพินิจและคุ้มครองเด็กและเยาวชนจังหวัดสุพรรณบุรี
ณ สถานพินิจและคุ้มครองเด็กและเยาวชนจังหวัดสุพรรณบุรี อ.เมือง จ.สุพรรณบุรี
โอกาสนี้ ม.ล.ปนัดดาฯ กล่าวตอนหนึ่งว่า
'เมืองยุทธหัตถี วรรณคดีขึ้นชื่อ
เลื่องลือพระเครื่อง รุ่งเรืองเกษตรกรรม
สูงล้ําประวัติศาสตร์ แหล่งปราชญ์ศิลปิน
ภาษาถิ่นชวนฟัง'
"สิ่งที่ผ่านพ้นไป ถือเป็นความผิดพลาดที่อาจเรียกว่า 'หลงผิด หลงทาง' ลูกหลานต้องตั้งตัวใหม่โดยไม่ชักช้า
ข้อควรคํานึง คือ ความผิดกับความชั่วไม่เหมือนกัน อย่ากระทําผิดซ้ําซากที่จะกลายเป็นความชั่ว
เป็นความเคยชิน เหมือนคนโกงก็เลยโกงเป็นเรื่องธรรมดา ดังนั้น การปรับปรุงตัวโดยตลอดเวลา
ถือเป็นหัวใจสําคัญของคนทุกคนในการเป็นคนโดยสมบูรณ์
เช่นเดียวกับการคบคนที่มีคําสอนมาแต่เก่าก่อนว่า 'คบคนพาลพาลพาไปหาผิด คบบัณฑิตบัณฑิตพาไปหาผล'
ย่อมไม่มีใครคิดว่าตนเองเก่งที่สุด ดีที่สุด คิดเช่นนั้นเมื่อใดกลายเป็นความพ่ายแพ้ ในทางกลับกัน
บุคคลพึงมีแต่ความมุ่งมั่นขวนขวายให้เราก้าวเดินหน้าต่อไปสู่จุดหมายแห่งความสําเร็จนั้น
เรียกว่าตนเป็นทั้งกําลังใจซึ่งกันและกันและแบบอย่างให้กับผู้อื่น
สังคมวันนี้จําต้องอาศัยแบบอย่างในการดําเนินชีวิตอย่างยิ่ง
เรามองที่บุพการี ครูอาจารย์ ผู้นําองค์กร ฯลฯ หลายเรื่องหลายราวมีความละเอียดลึกซึ้ง อาศัยความรอบคอบ
ผู้ใดมีความเข้มแข็งอดทน มีปฏิภาณแห่งความมุ่งมั่นและความซื่อสัตย์สุจริต ผลดีผลได้อีกทั้งแบบอย่างของความถูกต้อง
ยังผลให้เกิดการปฏิบัติตาม และกลายเป็นพฤตินิสัยของคนหมู่มาก สังคมนั้นย่อมมีความเจริญ"